cyanic-selkie/wikianc huggingface dataset:
ফরাসি দ্রাক্ষাসুরার ইতিহাস
ফরাসি দ্রাক্ষাসুরার ইতিহাস, প্রায় ২৬০০ বছরের পুরোনো। যখন খৃ.পূ. ৬ শতাব্দিতে ফোসিয়ানসরা মার্সেই প্রতিষ্ঠা করে, দ্রাক্ষা চাষ হয়ত তারও আগে থেকেই প্রচলিত ছিল। রোমানরা গল অঞ্চলের বদলে, অন্যপারে দ্রাক্ষা চাষ বাড়ানোর জন্য উৎসাহ প্রদান করেছে। দ্রাক্ষাসুরা এলাকার তালিকায় যে জায়গাগুলির নাম আছে, সেই জায়গাগুলি অর্থাৎ বোর্দোঁ, বার্গান্ডি, আলসাস, শ্যাম্পেন, ল্যাঙ্গুয়েডক, লোয়ার ভ্যালি ও রন ইত্যাদি, দ্রাক্ষাসুরার জন্য সুপরিচিত।
দ্রাক্ষাসুরার ইতিহাসের ধারাণাতে দেখা গিয়েছিল, ফরাসি দ্রাক্ষাসুরা শিল্প, ব্যবসায়িক স্বার্থে ইংরেজ বাজার ও ডাচ ব্যবসায়ীদের দ্বারা প্রভাবিত ও পরিচালিত হত। ফরাসি বিপ্লবের আগে ক্যাথলিক চার্চই ছিল ফ্রান্সের বার্গান্ডি, শ্যাম্পেনের মতো স্থা্নের সব থেকে বড় দ্রাক্ষা বাগিচার মালিক ও পরিচালক, যেখানে টেরোয়ার বিষয়টি সম্বন্ধে ধারণাটি গড়ে উঠেছে। এইভাবে নানা আভ্যন্তরীণ ও বাইরের প্রভাবে, ফরাসি দ্রাক্ষাসুরা শিল্প সারা পৃথিবীর সুরা শিল্পের মধ্যে, তার ইতিহাস ও তার রকমারি সুরার বিশেষত্বের কারণে উচ্চতার আসন লাভ করেছে। বিংশ শতাব্দির শেষভাগ ও একবিংশ শতাব্দির শুরু থেকে, বিশ্ব বাজারের পরিবর্তন আসে ও অন্যান্য ইউরোপীয় সুরা উৎপাদন এলাকার যেমন, ইতালি ও স্পেনের সঙ্গে, তথা নিউ ওয়ার্ল্ড ওয়াইনের অন্তর্গত ক্যালিফোর্নিয়া, অস্ট্রেলিয়া ও দক্ষিণ আমেরিকার সঙ্গে প্রতিযোগিতা শুরু হয়।
প্রাচীন ইতিহাস
পুরাতাত্বিক প্রমাণ অনুযায়ী, গল-এ সেল্টিক সভ্যতা সময়েই ভিটিস ভিনিফেরা জাতীয় দ্রাক্ষা ক্ষেতের প্রচলন ছিল। প্রায় ১২,০০০ হাজার বছর আগেই, গ্রীক ও রোমান সংস্কৃতির প্রভাবের পূর্বেই ফ্রান্সের সর্বত্র আঙুরের বীজ পাওয়া যেত, যার কিছু প্রমাণ লেক জেনেভার কাছে পাওয়া গেছে। খৃ.পূ. ৬ঠ শতাব্দিতে গল-এর সুরা ইতিহাসে এক বড় সন্ধিক্ষণ এল, যখন গ্রীক অভিবাসীরা ফিনিশিয়া থেকে আনাতুলিয়া এসে মাসালিয়ার পত্তন করল। খৃ.পূ. ২য় শতকে, মাসালিয়া (তখন মাসিলিয়া নামে পরিচিতি লাভ করেছে) একটি গুরুত্বপূর্ণ বন্দর,  যার অবস্থান রোম থেকে রোমান বসতি   সাগুন্টামের (বর্তমান স্পেনের বালেনসিয়ার কাছে) মধ্যবর্তী বাণিজ্যপথে।  রোমান বসতিতে যত  লিগুরীয়, আলোব্রজেস ও আলভারনিদের আক্রমণ হতে থাকল, মাসিলিয়ায় রোমান প্রভাব তত ধীরে ধীরে বাড়তে লাগল। স্বভাবতই, ওই এলাকাটি রোমান প্রদেশে পরিণত হল, যা  প্রভিনসিয়া নামে পরিচিত হত ও পরবর্তীকালে গালিয়া নারবোনেনসিস নামে পরিচিত হয়।
প্রাচীন গ্রীক বসতিস্থাপনকারীরা গল-এর দ্রাক্ষাচাষে স্পষ্টত ভূমধ্যসাগরীয় দৃষ্টিভঙ্গি এনেছিল। তাদের ধারণা অনুযায়ী, আঙুর সেই আবহাওয়াতে ভাল হয়, যেখানেঅলিভ ও ডুমুর জাতীয় গাছ ভাল হয়। তাই প্রথম যুগের দ্রাক্ষা ক্ষেত ছিল অপেক্ষাকৃত গরম ভূমধ্যসাগরীয় তট সংলগ্ন এলাকায়। খৃ.পূ. ৭ম শতকে, গ্রীক ভূগোলবিদ স্ট্রাবো লিখেছেন, মাসিলিয়ার চারপাশের এলাকাতে ও নারবোতে ইতালির মতো ভাল আঙুর হয় কিন্তু আরও উত্তরে অবস্থিত গল-এর আবহাওয়া অলিভ, ডুমুর বা আঙুর ফলনের তেমন উপযুক্ত নয়। খৃ.পূ. ১৫০ শতাব্দিতে, রোমান শাষণকালে, ওই এলাকায় যে পরিমাণ দ্রাক্ষাসুরা ব্যবহারে লাগত, আইন মাফিক তার উৎস ইতালীয় হওয়া বাধ্যতামূলক ছিল। খৃ.পূ. ১ম শতাব্দির পর সমগ্র গল-এ দ্রাক্ষাসুরা অ্যাম্ফোরা/অ্যাম্ফোরির খন্ড নানা জায়গায় পাওয়া গেছে, বিশেষত সমুদ্র বা নদীর তটবর্তী স্থানগুলিতে। খৃ.পূ. ২য় শতকের কিছু প্রাচীন অ্যাম্ফোরির গায়ে ইবেরীয় সিলমোহর পাওয়া যায়, যা নির্দেশ করে, এই বিতরণ যুদ্ধ বিজয়ের আগে। খৃষ্টীয় ১ম শতাব্দির আগে, গল-এর দ্রাক্ষাসুরার খ্যাতির কোনো প্রামাণ্য নথি নেই। প্লিনি (বড়) তাঁর ন্যাচারাল হিস্ট্রি (বই ১৪) তে লিখেছেন, ভিয়েনার কাছাকাছি এলাকা (বর্তমান রন দ্রাক্ষাসুরা এলাকার ভিয়েনে), অ্যালোব্রজেসরা  রজন যুক্ত দ্রাক্ষাসুরা তৈরী করত যা সেই সময় প্রখ্যাত ও ব্যয়বহুল ছিল।
গাজী মেডিকেল কলেজ
গাজী মেডিকেল কলেজ বাংলাদেশের খুলনা শহরে অবস্থিত একটি চিকিৎসা বিষয়ক উচ্চ শিক্ষা দানকারী প্রতিষ্ঠান। বেসরকারি পর্যায়ের এই মেডিকেল কলেজটি ২০১১ সালে অনুমোদন লাভ করে; যাতে ৫ বছর মেয়াদী স্নাতক পর্যায়ের এম.বি.বি.এস. শিক্ষাক্রম চালু রয়েছে। এখানে প্রতিবছর ৫০ জন বাংলাদেশী শিক্ষার্থীর সাথে ৫০-৮০ জন বিদেশী শিক্ষার্থী ভর্তি করা হয়ে থাকে।
অবস্থান
গাজী মেডিকেল কলেজ বাংলাদেশের খুলনার সোনাদঙ্গা থানায় অবস্থিত। কলেজের সাথেই ৫০০ শয্যাবিশিষ্ট হাসপাতাল রয়েছে। যা পূর্বের নাম ছিল খুলনা সার্জিকাল অ্যান্ড মেডিকেল হাসপাতাল। ২০১১ সালে সেটি গাজী মেডিকেল কলেজ হাসপাতালে পরিণত হয়েছিল।
ইতিহাস
গাজী মিজানুর রহমান ২০১১ সালে মেডিকেল কলেজটি প্রতিষ্ঠা করেন। শিক্ষা কার্যক্রম ২০১২ সালে শুরু হয়েছিল।
ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি কোর্সকে প্রথম, দ্বিতীয় এবং তৃতীয় পেশাদার পরীক্ষার নামে তিন ভাগে ভাগ করা হয়েছে। যদি কোন শিক্ষার্থী যদি এই পরীক্ষাগুলির মধ্যে যে কোন একটিতে অকৃতকার্য হয়, তাহলে তাকে ছয় মাস পরে আবার সেই পরীক্ষা দিতে হবে। ২০০২ সালের "চালিয়ে যান" নিয়মের অনুসারে শিক্ষার্থীরা পুনরায় পরীক্ষার প্রস্তুতির পাশাপাশি পরবর্তী শিক্ষাবর্ষের কার্যক্রমে অংশগ্রহণ করতে পারবে। এই নিয়মে শিক্ষার্থীরা খুব খুশী হয়েছিল, তবে শিক্ষকরা নিয়মের তীব্র বিরোধিতা করেছিলেন।
২০১৩ সালে বাংলাদেশ মেডিকেল এন্ড ডেন্টাল কাউন্সিল "চালিয়ে যান" নিয়ম বাতিল করে দিয়েছিল। ফলে পেশাদার পরীক্ষায় অকৃতকার্য শিক্ষার্থীদের পাস না হওয়া অবধি পরবর্তী শিক্ষাবর্ষের কার্যক্রমে অংশগ্রহণ পারবে না। যার ফলে শিক্ষার্থীরা এই প্রক্রিয়াটিতে এক বছর পর্যন্ত হারাতে পারে।
অন্তর্ভুক্তি এবং প্রশাসন
গাজী মেডিকেল কলেজটি রাজশাহী বিশ্ববিদ্যালয়ের মেডিসিন অনুষদের অধিভুক্ত কলেজ। কলেজটির প্রতিষ্ঠাতা চেয়ারম্যান ছিলেন গাজী মিজানুর রহমান এবং অধ্যক্ষ ছিলেন মনোজ কে বোস। কলেজটি ইন্ডিয়ান মেডিকেল কাউন্সিল (এমসিআই) এবং নেপাল মেডিকেল কাউন্সিল (এনএমসি) দ্বারা অনুমোদিত হয়েছে।
হাজা আল মানসুরি
হাজা আল মানসুরি (هَزَّاع ٱلْمَنْصُوْرِي, উচ্চারণ "Al Mansoori", পূর্ণনাম হাজা আলি আবদান খালফান আল মানসুরি (هَزَّاع عَلِي عَبْدان خَلْفَان ٱلْمَنْصُوْرِي)) হলেন সংযুক্ত আরব আমিরাতের একজন বিমানসেনা ও নভোচারী। তিনি আরব আমিরাতের সর্বকনিষ্ট এফ-১৬ যুদ্ধবিমানচালক, পরবর্তীতে দেশটির প্রথম নভোচারী হিসেবে মহাকাশে গমনকারী। ২৫ সেপ্টেম্বর ২০১৯ তারিখে সয়ূজ এমএস-১৫ মহাকাশযানে করে তিনি আন্তর্জাতিক মহাকাশ স্টেশন এর উদ্দেশ্যে যাত্রা করেন। প্রায় ৮ দিন মহাকাশে থাকার পর ২০১৯ সালের ৩ অক্টোবর তারিখে তিনি কাজাখস্তান-এ নিরাপদে অবতরণ করতে সক্ষম হন।
শিক্ষা ও প্রারম্ভিক জীবন
আল মানসুরি ১৯৮৩ সালের ১৩ ডিসেম্বর আবুধাবির আল ওয়াথবায় জন্মগ্রহণ করেন। আবুধাবির লিওয়া (পূবে ওয়েস্টার্ন রিজিয়ন নামে পরিচিত) এর আল সিদ্দিক হাই স্কুল থেকে স্নাতক সম্পন্ন করেন এবং পরবর্তীতে ২০০৪ সালে মানসুরি খলিফা বিন জায়েদ এয়ার কলেজ থেকে বিমানচালনাবিদ্যায় স্নাতক সনদ অর্জন করেন।
কর্মজীবন
বিমানচালনায় স্নাতক অর্জনের পর আরব আমিরাতের আর্মড ফোর্সে যোগদানের মাধ্যমে তার কর্মজীবন শুরু করেন এবং পরবর্তীতে সেখানে তিনি মেজর পদবীসহ থাকাবস্থায় বায়ুসেনা হন।  সংযুক্ত আরব আমিরাত তাকে প্রশিক্ষণের জন্য আমেরিকার অ্যারিজোনাতে পাঠান। সেখানে তিনি 'ওয়াটার সার্ভাভাইল', 'জিওয়াইআরও ল্যাপ কোর্স' ও 'রেড ফ্ল্যাগ এক্সারসাইজ'-এর মতো উচ্চতর প্রশিক্ষণসহ এফ-১৬ ডেজার্ট ফালকন যুদ্ধবিমান চালনার প্রশিক্ষণ গ্রহণ করেন। তিনি আরব আমিরাতের সর্বকনিষ্ট এফ-১৬ যুদ্ধবিমান চালক।
২০১৬ সালে ওয়ার-শো পাইলট হিসেবে প্রশিক্ষণ নেওয়ার জন্য নির্বাচিত হন। ২০১৭ সাল তিনি দুবাই এয়ারশো এ অংশ নেন। এছাড়াও ২ ডিসেম্বর ২০১৭ আরব আমিরাতের জাতীয় দিবস হিসেবে আমিরাতের বিভিন্ন শহরে তিনি এয়ারশো-তে অংশগ্রহণ করেন।
আন্তর্জাতিক মহাকাশ স্টেশনে গমন
২০১৭ সালের ৬ ডিসেম্বর সংযুক্ত আরব আমিরাতের ভাইস প্রেসিডেন্ট ও প্রধানমন্ত্রী শেখ মুহাম্মদ বিন রশীদ আল মাখতুম তার টুইটার একাউন্টে লেখেন," মুহাম্মদ বিন রশিদ স্পেস সেন্টারের নভোচারী প্রোগ্রামের জন্য আমিরাতের যুবকদের নিবন্ধন করার জন্য আমন্ত্রণ জানাচ্ছি"। এই প্রোগ্রামে রাশিয়া ও সংযুক্ত আরব আমিরাতের অধীনে বিভিন্ন পরীক্ষা অংশ নেওয়া ৪০২২ জন থেকে নির্বাচিত হওয়া দুজনের একজন ছিলেন আল মানসুরি। তার মিলিটারি জীবনের বিভিন্ন অভিজ্ঞতা তাকে এই পরীক্ষায় উত্তীর্ণ হতে সহায়তা করে। ২০১৮ সালের ৩ সেপ্টেম্বর শেখ মোহাম্মদ টুইট করে বলেন যে, "আন্তর্জাতিক মহাকাশ স্টেশনে প্রেরণের জন্য আমরা আমাদের প্রথম নভোচারীর নাম ঘোষণা করছি: হাজা আল মানসুরি ও সুলতান আল নায়েদি। হাজা ও সুলতান আরব আমিরাতের সকল যুবকদের প্রতিনিধিত্ব করে এবং ইউএই এর আশা আকাঙ্ক্ষাও।" ”
মুহাম্মদ বিন রশীদ স্পেস সেন্টার ও রাশিয়ান মহাকাশ সংস্থার চুক্তি অনুযায়ী, আল মানসুরি আন্তর্জাতিক মহাকাশ স্টেশনে যাওয়ার জন্য রাশিয়ার ইউরি গ্যাগারিন নভোচারী প্রশিক্ষণ কেন্দ্রে প্রশিক্ষণ নেওয়ার জন্য যান। ১২ এপ্রিল ২০১৯ মোহাম্মদ বিন রশীদ স্পেস সেন্টার ঘোষণা করেন যে, আইএসএস-এর ৮ দিনের মিশনে অংশ নেওয়ার জন্য আল মানসুরি প্রধান নভোচারী হিসেবে পুরোপুরি নির্বাচিত। এটিই তাকে প্রথম আরব ও আমিরাতি নভোচারী হিসেবে আইএসএস এ যাওয়ার সুযোগ করে দেয়। ২৫ সেপ্টেম্বর ২০১৯ তারিখে কাজাখস্তানের বাইকনুর কসমাদ্রোম থেকে সয়ূজ এমএস-১৫ এ করে আইএসএস-এর উদ্দেশ্যে গমন করেন এবং পৃথিবীতে ফিরে আসতে সয়ূজ এমএস-১২ মহাকাশযান বিমানে করে নিয়ে যান। এই অভিযানটি প্রথমে ২০১৯ এর এপ্রিলে হওয়ার থাকলেও সয়াজ এমএস-১০ এর কারিগরি ত্রুটির কারণে উড্ডয়ন পেছানো হয়। অক্টোবর এর ৩ তারিখ কোনো রকম সমস্যা ছাড়াই পৃথিবীতে ফিরে আসতে সমর্থ হয়।
দীর্ঘ একবছর বা ১৪০০ ঘণ্টার অধিক প্রশিক্ষণ ও ৯০ টি কোর্স এবং মেডিকেল চেকআপ রিপোর্ট এর মাধ্যমে আল মানসুরি আন্তর্জাতিক মহাকাশ স্টেশনে যাওয়ার জন্য পুরোপুরি প্রস্তুত হয়। ২৪ সেপ্টেম্বর ২০১৯ তারিখে ঘোষণা হয় যে, আল মানসুরি তার সাথে ১০ কেজি ওজনের পণ্য নিয়ে যেতে পারবেন। তিনি তার মহাকাশ সফরে নিয়ে যান একখন্ড পবিত্র কোরআনের পান্ডুলিপি, পারিবারিক ছবি, খাঁটি সিল্কে বোনা আরব আমিরাতের পতাকা, কিসাতি (আমার গল্প) নামক একটি বই, শায়খ জায়েদ বিন সুলতান আল নাহিয়ানের ছবি ও আল গাফ গাছের ৩০টি বীজ। ২৫ সেপ্টেম্বর ২০১৯ তারিখে মানসুরি আরও দুজন নভোচারী জেসিকা মেয়ার ও ওলেগ স্ক্রিপোচকার সাথে আন্তর্জাতিক মহাকাশ স্টেশনের উদ্দেশ্যে গমন করেন। প্রায় ৮ দিনের সফর শেষে মানসুরি ৩ অক্টোবর ২০১৯ তারিখে পৃথিবীতে অবতরণ করেন।
স্টার এয়ার (ভারত)
ইতিহাস
স্টার এয়ারের অভিভাবক সংস্থা ঘোদাওয়াত এন্টারপ্রাইজগুলি ২০১৭ সালের মার্চ মাসে স্টার এয়ার নামক একটি যাত্রীবাহী বিমান সংস্থা স্থাপনের জন্য কেন্দ্রীয় সরকারের কাছ থেকে অনুমতি চেয়েছিল। ২০১৮ সালের জুনে সংস্থাটি প্রথম বিমান হিসাবে এমব্রারে ১৪৫এলআর অর্জন করে। পরবর্তী বছরের জানুয়ারির শুরুতে এটি উড়ান পরিচালনার শংসাপত্রটি গ্রহণ করে এবং ঘোষণা করে যে কেন্দ্রীয় সরকারের উড়ান প্রকল্পের অধীনে বিমান পরিষেবাগুলি পরিচালনা করবে, যার লক্ষ্য ভারতের অভ্যন্তরে আঞ্চলিক সংযোগ উন্নত করা। বেঙ্গালুরুর কেম্পেগৌড়া আন্তৰ্জাতিক বিমানবন্দরটি সংস্থার মূল ভিত্তি হিসাবে নির্বাচিত হয়েছিল। ২০১৯ সালের ২৫ জানুয়ারি বিমান সংস্থাটির প্রথম উড়ান হুবলির জন্য ব্যাঙ্গালোর ছেড়ে চলে যায়।  পাশাপাশি তিরুপতি উড়ানও চালু হয়েছে।
গন্তব্যস্থলগুলি
২০১৯ সালের ফেব্রুয়ারি অনুসারে স্টার এয়ার নিম্নোক্ত শহরগুলির পরিষেবা দেয়।
অ্যাপল এ৭
অ্যাপল এ৭ হলো অ্যাপল কর্তৃক ডিজাইনকৃত একটি ৬৪-বিট সিস্টেম অন চিপ (SoC) যা ২০১৩ সালের ১০ সেপ্টেম্বর আইফোন ৫এস এবং ২৩ অক্টোবর আইপ্যাড এয়ার এর উদ্বোধনির সময় উপস্থাপন করা হয়েছিল। অ্যাপল জানিয়েছে যে এটি তার পূর্বসূরি অ্যাপল এ৬ এর তুলনায় দ্বিগুণ দ্রুত এবং এর তুলনায় দ্বিগুণ গ্রাফিক্স শক্তি রয়েছে। এটি কোনও গ্রাহক স্মার্টফোন বা ট্যাবলেট কম্পিউটারে ব্যবহৃত প্রথম ৬৪-বিট এসওসি। এই চিপটি ব্যবহার করা সিস্টেমগুলির জন্য সর্বশেষ সফ্টওয়্যার হালনাগাদ ছিল iOS 12.4.9, যা ২০২০ সালের ৫ নভেম্বর প্রকাশিত হয়েছে।
ডিজাইন
এ৭ চিপে সাইক্লোন নামের একটি ৬৪-বিট ১.৩ -১.৪ গিগাহার্জের ARMv8-A  ডুয়াল-কোর অ্যাপল-ডিজাইন সিপিইউ রয়েছে। ARMv8-A আর্কিটেকচারে সেট করা 64-বিট A64 নির্দেশাবলী অ্যাপল এ৬ চিপে ব্যবহৃত ARMv7 আর্কিটেকচারের তুলনায় এ৭ এর রেজিস্টারের সংখ্যা দ্বিগুণ করেছে। এটিতে ৩১টি ৬৪-বিট প্রশস্ত সাধারণ রেজিস্টার এবং ৩২টি ১২৮-বিট প্রশস্ত ফ্লোটিং পয়েন্ট/নিওন রেজিস্টার রয়েছে।
এছাড়াও এ৭ চিপে গ্রাফিক্স প্রসেসিং ইউনিট (জিপিইউ) সংযুক্ত করা হয়েছে যা আনন্দটেক এর মতে চতুর্স্তবকীয় কনফিগারেশনের একটি পাওয়ারভিআর জি৬৪৩০।
এ৭ চিপের প্রতি কোরে ডেটার জন্য ৬৪ কেবি এবং নির্দেশাবলীর জন্য ৬৪ কেবি L1 cache রয়েছে, প্রতি সিপিইউ কোরে শেয়ার করা ১ এমবি L2 cache, এবং পুরো এসসিকে পরিষেবা দেওয়ার জন্য ৪ এমবি L3 cache রয়েছে।
এ৭ চিপে একটি নতুন ইমেজ প্রসেসর অন্তর্ভুক্ত রয়েছে, যা মূলত এ৫ তে প্রবর্তিত হয়েছিল, যা চিত্রের স্থিতিশীলতা, রঙ সংশোধন এবং আলোর ভারসাম্যের মতো ক্যামেরার সাথে সম্পর্কিত কার্যকারিতার জন্য ব্যবহৃত হয়। এ৭ এর মধ্যে "সিকিউর এনক্লেভ" নামে একটি অঞ্চলও রয়েছে যা আইফোন ৫এস এবং আইপ্যাড মিনি ৩ তে টাচ আইডি ফিঙ্গারপ্রিন্ট সেন্সর থেকে তথ্য সঞ্চয় করে এবং সুরক্ষিত রাখে। অনুমান করা হয় যে সিকিউর এনক্লেভের ডেটা সুরক্ষার জন্য এআরএম এর ট্রাস্টজোন/সিকিউর কোর প্রযুক্তি ব্যবহার করা হয়েছে। অ্যাপল এ৬ থেকে পরিবর্তিত হয়ে এ৭ এসসি আর অ্যাক্সিরোমিটার, জাইরোস্কোপ এবং কম্পাস পরিষেবা দেয় না। বিদ্যুতের খরচ হ্রাস করার জন্য, এই কার্যকারিতাটি নতুন এম৭ গতি সহপ্রসেসরে সরিয়ে নেওয়া হয়েছে যা এনএক্সপি সেমিকন্ডাক্টরের একটি পৃথক এআরএম-ভিত্তিক মাইক্রোকন্ট্রোলার।
অ্যাপল এ৭ (APL0698)
১.৭ গিগাহার্জের অ্যাপল এ৭ চিপের APL0698 রূপটি আইফোন ৫এস, আইপ্যাড মিনি ২, এবং আইপ্যাড মিনি ৩ এ ব্যবহার করা হয়েছে। এ৭ স্যামসাং কর্তৃক উচ্চ ডাইলেট্রিক ধাতু গেট (এইচকেএমজি) ২৮ ন্যানোমিটার প্রক্রিয়াতে উৎপাদন করা হয় এবং এতে ১০২ মিমি২ ডাইতে ১ বিলিয়ন ট্রানজিস্টর রয়েছে। এবিআই এর গবেষণা অনুসারে এ৭ ফিক্সিং পয়েন্ট অপারেশনের সময় ১১০০ মিলিঅ্যাম্পিয়ার এবং ফ্লোটিং পয়েন্ট অপারেশনের সময় ৫২০ মিলিঅ্যাম্পিয়ার বিদ্যুৎ ব্যবহার করেছিল, যা এর পূর্বসূরি এ৬ প্রসেসরটি আইফোন ৫ এ ৪৮৫ মিলিঅ্যাম্পিয়ার এবং ৩২০ মিলিঅ্যাম্পিয়ার বিদ্যুৎ ব্যবহার করেছিল। এটি প্যাকেজ অন প্যাকেজ (পিওপি) পদ্ধতিতে ১ জিবি এলপিডিডিআর৩ ডির‍্যামের সাথে ৬৪-বিট প্রশস্ত মেমরি ইন্টারফেসসহ উৎপাদন করা হয়েছে।
’জিগ্স-মেদ-গ্লিং-পা
'জিগ্স-মেদ-গ্লিং-পা (১৭২৯-১৭৯৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ ভিক্ষু ছিলেন।
প্রথম জীবন
'জিগ্স-মেদ-গ্লিং-পা ১৭২৯ খ্রিষ্টাব্দে তিব্বতের ইয়ার্লুং উপত্যকায় জন্মগ্রহণ করেন। ছয় বছর বয়সে তাকে দ্পাল-রি-'ওদ-গ্সাল-থেগ-ছেন-গ্লিং নামক র্ন্যিং-মা ধর্মসম্প্রদায়ের একটি বৌদ্ধবিহারে নিয়ে যাওয়া হয়। এই সময় ঙ্গাগ-দ্বাং-ব্লো-ব্জাং-পে-মা, গ্নাস-গসার-বা-ঙ্গাগ-দ্বাং-কুন-দ্গা'-লেগস-পা'ই-'ব্যুং-গ্নাস , থুগ্স-ম্ছোগ-র্দো-র্জে , ব্স্তান-'দ্জিন-য়ে-শেস-ল্হুন-গ্রুব , থাং-'ব্রোগ-পা-পে-মা-ম্ছোগ-গ্রুব  প্রভৃতি বৌদ্ধ ভিক্ষুরা তার উল্লেখযোগ্য শিক্ষক ছিলেন। আটাশ বছর বয়স হলে তিনি বেশ কয়েক বছরের জন্য একাকী সাধনায় লিপ্ত হন। ১৭৬২ খ্রিষ্টাব্দে তিনি ত্শে-রিং-ল্জোংস  নামক একটি আশ্রম স্থাপন করে ক্লোং-ছেন-রাব-'ব্যাম্স-পা-দ্রি-মেদ-'ওদ-জের  প্রবর্তিত ক্লোং-ছেন-স্ন্যিং-থিগ  তত্ত্ব সম্বন্ধে শিক্ষাদান করেন। এই সময় তিনি তিব্বতের বেশ কিছু প্রভাবশালী অভিজাত পরিবারের পৃষ্ঠপোষকতা লাভ করেন।
ব্যক্তিগত জীবন
'জিগ্স-মেদ-গ্লিং-পা তার জীবনকালে ভিক্ষুর শপথ গ্রহণ করেননি। একজন বৌদ্ধ তান্ত্রিক হয়েও তিনি বেশ কিছু নারীসঙ্গ করেছিলেন, যাদের মধ্যে গ্ত্সাং-ত্গ্যাং-রু-দ্পাল-স্দিং নামক এক ভিক্ষুণী এবং গ্যুং-দ্রুং-'খ্যিল-বা  নামক একজন অভিজাত পরিবারের মহিলার নাম পাওয়া যায়। তিনি ন্যিন-ছে-'ওদ-জের নামক তার পুত্রকে সর্বসমক্ষে স্বীকার করেননি, কিন্তু তার ব্যক্তিগত প্রভাব প্রতিপত্তির ফলে ১৭৯৭ খ্রিষ্টাব্দে ন্যিন-ছে-'ওদ-জের একজন অবতারী লামা হিসেবে স্বীকৃতি পেয়ে যান।
শিষ্য
'জিগ্স-মেদ-গ্লিং-পার নিকট বহু বৌদ্ধ ভিক্ষু শিখালাভ করেন, যারা পরবর্তীকালে তিব্বতের বিভিন্ন স্থানে প্রভাব প্রতিপত্তি বিস্তার করতে সক্ষম হয়েছিলেন। এঁদের মধ্যে 'জিগ্স-মেদ-'ফ্রিন-লাস-'ওদ-জের নামক প্রথম র্দো-গ্রুব-ছেন রিন-পো-ছে, 'জিগ্স-মেদ-র্গ্যাল-বা'ই-ম্যু-গু , নাম-ম্খা'-ত্শে-দ্বাং-ম্ছোগ-গ্রুব , 'গ্যুর-মেদ-ত্শে-দ্বাং-ম্ছোগ-গ্রুব  প্রভৃতি বিখ্যাত বৌদ্ধ লামারা উল্লেখযোগ্য ছিলেন। ১৭৮৮ খ্রিষ্টাব্দে স্দে-দ্গে রাজ্যের রাজা সা-দ্বাং-কুন-গ্রুব-ব্দে-দ্গা'-ব্জাং-পো  এবং রাণী ত্শে-দ্বাং-ল্হা-মো  তার নিকট ধর্মশিক্ষালাভ করেন। ত্শে-দ্বাং-ল্হা-মোর সঙ্গে তার সুসম্পর্কের কারণে তার শিষ্য 'জিগ্স-মেদ-'ফ্রিন-লাস-'ওদ-জের স্দে-দ্গে রাজ্যের অভ্যন্তরীণ রাজনীতিতে প্রভাবশালী ভূমিকা পালন করেন।
রচনা
১৭৯৪ তকে ১৭৯৮ খ্রিষ্টাব্দের মধ্যে ত্শে-দ্বাং-ল্হা-মোর পৃষ্ঠপোষকতায় 'জিগ্স-মেদ-গ্লিং-পা আঠাশ খণ্ডে সংকলিত সমস্ত র্ন্যিং-মা তন্ত্র সংবলিত র্ন্যিং-মা-র্গ্যুদ-'বুম গ্রন্থটিকে প্রকাশনার ব্যবস্থা করেন। তিনি তার নয় খণ্ডের আত্মজীবনী রচনার জন্যও বিখ্যাত হন যেখানে তিনি তিব্বতী বৌদ্ধ ভিক্ষুদের সঙ্গে রাজনৈতিক ব্যক্তিত্বদের মধ্যেকার সম্পর্ক নিয়ে সুচারুরূপে আলোচনা করেছেন।
আসমারা
আসমারা বা আসমিরা হচ্ছে ইরিত্রিয়ার রাজধানী এবং দেশের কেন্দ্রীয় অঞ্চলের সবচেয়ে জনবহুল শহর। শহরটি  উচ্চতায় অবস্থিত, যা একে করেছে বিশ্বের ষষ্ঠ সর্বোচ্চ উচুতে অবস্থিত রাজধানী। শহরটি ইরিত্রিয়ার উচ্চভূমির উভয় উত্তর-পশ্চিম প্রান্ত এবং পার্শ্ববর্তী ইথিওপিয়ায় গ্রেট রিফ্ট ভ্যালি তীরে অবস্থিত। ২০১৭ সালে, শহরটি এটির ভালভাবে সংরক্ষিত আধুনিকতাবাদী স্থাপত্যের জন্য ইউনেস্কো বিশ্ব ঐতিহ্যবাহী স্থান হিসাবে ঘোষিত হয়েছিল।  ৮০০ খ্রিস্টপূর্বাব্দে ১০০ থেকে ১০০০ জন লোক নিয়ে আসমারা প্রথম প্রতিষ্ঠিত হয়েছিল। দীর্ঘদিন ধরে দ্বন্দ্বের পর শান্তিপূর্ণভাবে একত্রে বসবাসের জন্য চারটি পৃথক গ্রামকে ঐক্যবদ্ধ করার পর শহরটি ১২ শতকের সাধারণ যুগে প্রতিষ্ঠিত হয়েছিল।
ইতিহাস
মূলত, ইরিত্রিয়ান টিগরিনইয়া মৌখিক ঐতিহ্যগত ইতিহাস অনুসারে আসমারান কেবেসা প্লাতিয়াও অঞ্চলে চারটি গোষ্ঠী বসবাস করতো: গেজা গুরতোম, গেজা শেলেলে, গেজা সেরেনসের এবং গেজা আসমাই। এই শহরগুলো নিচু ভূমির গোষ্ঠীসমূহ এবং "সেগার মেরেব মেলাশ" (যা এখন ইথিওপিয়ার টিগ্রে অঞ্চল) শাসকদের দ্বারা আক্রমনের শিকার হতো, যতক্ষণ না প্রতিটি বংশের মহিলারা তাদের সাধারণ শত্রুকে পরাজিত করার এবং গোষ্ঠীগুলোকে একত্রিত করে শান্তি রক্ষা করার সিদ্ধান্ত নেয়। পুরুষরা অত:পর ''আরবার্তে আসমেরা" নাম গ্রহণ করে। আরবার্তে আসমেরার আক্ষরিক অর্থ, তিগরিনিয়া ভাষা, "চার (স্ত্রীবাচক বহুবচন) তাদের একত্রিত করেছে"। অবশেষে আরবার্তে নামটি বাদ দেয়া হয় এবং এটিকে ডাকা হয় আসমারা নামে যার অর্থ "তারা [স্ত্রীবাচক, এইভাবে মহিলাদের উল্লেখ করা হয়] তাদের একত্রিত করেছে"। আসমারার প্রশাসনে আর্বায়েতে আসমারা নামে এখনও একটি জেলা রয়েছে। এটিকে এখন আসমার শব্দটির ইতালীয় সংস্করণ বলা হয়। নামটির পশ্চিমা সংস্করণটি অ-ইরিত্রিয়ানদের সংখ্যাগরিষ্ঠ দ্বারা ব্যবহৃত হয়, যেখন ইরিত্রিয়া এবং প্রতিবেশী জনগণের বহুভাষিক বাসিন্দারা আসল উচ্চারণ 'আসমেরা"র প্রতি অনুগত থাকে।
১৭৫১ খ্রিস্টাব্দে মিশনারি রেমিডিয়াস প্রুতকি আসমারার পাশ দিয়ে পার হয়েছিলেন এবং তার স্মৃতিতে বর্ণনা করেছিলেন যে ১৩০ বছর আগে যিশুর যাজকদের দ্বারা নির্মিত একটি গির্জা তখনও অক্ষত ছিল।
ইতালীয় আসমারা
উনিশ শতকের একটি ছোট গ্রাম আসমারা ১৮৮৯ সালে ইতালি কর্তৃক দখলের পরে দ্রুত গড়ে উঠতে শুরু করে। গভর্নর ফারদিনন্দো মার্টিনি ১৮৯৭ সালে শহরটিকে ইটালিয়ান ইরিত্রিয়ার রাজধানী বানান, লোহিত সাগরের মাসাওয়া বন্দরের জন্য এবং তারপর থেকে শহরটির একটি ক্রমবর্ধমান বৃদ্ধি ঘটে।
২০ শতকের প্রথম দিকে, কার্লো কাভানার নির্দেশনায় ইরিত্রিয়ান রেলপথটি গিন্ডা শহরের মধ্য দিয়ে, উপকূল পর্যন্ত নির্মিত হয়েছিল। ১৯১৩ এবং ১৯১৫ সালের উভয় বড় আকারের ভূমিকম্পে শহরটির সামান্য ক্ষয়ক্ষতি হয়েছিল
একটি বড় ইতালীয় সম্প্রদায় গড়ে উঠে। ১৯৩৯ সালের আদমশুমারি অনুযায়ী, আসমারার মোট জনসংখ্যা ছিল ৯৮,০০০জন যার মধ্যে ৫৩,০০০ জন ছিল ইতালীয়। যেখানে শুধুমাত্র ৭৫,০০০ ইতালীয় ইরিত্রিয়াতে বসবাস করেছিল, যা বৃহত্তম কেন্দ্রের মধ্য দিয়ে রাজধানী শহরটিকে তৈরি করেছিল লিবিয়ায় ইতালীয় ঔপনিবেশিকতার সাথে এই তুলনা করা যায়, যেখানে বসবাসকারী জনসংখ্যা, যদিও বড়, আরো ছড়িয়ে ছিল।)
রাজধানীটি একটি ইতালিয়ান স্থাপত্য শৈলীর চেহারা অর্জন করেছে। ইউরোপীয়রা আসামারাকে "প্রচলিত নতুন ডিজাইনের সঙ্গে পরীক্ষা করতে" ব্যবহার করেছিল। ১৯৩০ এর দশকের শেষদিকে আসমারাকে পিকোলা রোমা (ছোট রোম) বলা হতো। বর্তমান সময়ে ৪০০ টিরও বেশি ভবন ইতালীয় শৈলীতে তৈরি, এবং অনেক দোকানের এখনও ইতালীয় নাম আছে (উদাঃ বার ভিট্টোরিয়া, প্রেস্টিসেরিয়া মর্ডানা, কাসা দেল ফরমাগিও, এবং ফেরামেন্তা)।
ইতালি রাজ্য আসমারার (এবং ইরিত্রিয়ার আশেপাশের এলাকায়) শিল্প বিকাশে বিনিয়োগ করেছিল, কিন্তু দ্বিতীয় বিশ্বযুদ্ধের শুরু এটি বন্ধ করে দেয়।
জুলাই ২০১৭-এ জাতিসংঘ শিক্ষা, বিজ্ঞান ও সংস্কৃতি সংস্থা আসমারাকে বিশ্ব ঐতিহ্য স্থান হিসেবে স্বীকৃতি দেয় এবং বলে “এটি ২০ শতকের শুরুতে এবং আফ্রিকান প্রেক্ষাপটে তার প্রয়োগের প্রথম দিকের আধুনিকতাবাদী শহুরেবাদের একটি ব্যতিক্রমী উদাহরণ”।
ইথিওপিয়ার সঙ্গে ফেডারেশন
১৯৫২ সালে, জাতিসংঘ ইথিওপীয় শাসনের অধীনে প্রাক্তন উপনিবেশটিকে সংঘবদ্ধ করার সংকল্প করেছিল। ফেডারেশনের সময় আসমারা আর রাজধানী ছিল না। রাজধানী এখন ছিল দক্ষিণে আদ্দিস আবাবা। শহরটির জাতীয় ভাষা তিগ্রিনিয়া ভাষা থেকে ইথিওপিয়ার আমহারীয় ভাষায় প্রতিস্থাপন করা হয়। ১৯৬১ সালে সম্রাট হাইল সেলেসি "ফেডারেল" ব্যবস্থাকে সমর্থন করেছিলেন এবং এই অঞ্চলটিকে ইথিওপিয়ান সাম্রাজ্যের ১৪ তম প্রদেশ হিসাবে ঘোষণা করেছিলেন। ইথিওপিয়ার বৃহত্তম মিত্র ছিল মার্কিন যুক্তরাষ্ট্র। ১৯৪৩ সাল থেকে ১৯৭৭ সাল পর্যন্ত মার্কিন সেনাবাহিনীর কাগনিউ স্টেশন ইনস্টলেশন শহরটিতে ছিল। ইরিত্রিয়ার স্বাধীনতার যুদ্ধ ১৯৬১ সালে শুরু হয় এবং ১৯৯১ সালে শেষ হয়, যার ফলে ইরিত্রিয়া স্বাধীনতা লাভ করে। আসমারা সারা যুদ্ধে অপেক্ষাকৃত কম ক্ষতিগ্রস্ত হয়, উচ্চভূমি অঞ্চলের অধিকাংশ বেশি ক্ষতিগ্রস্ত হয়। স্বাধীনতার পর, আসমারা আবার ইরিত্রিয়ার রাজধানী হয়ে ওঠে।
ধর্ম
শহরের চারটি বড় ল্যান্ডমার্ক হল চার্চ অফ আওয়ার লেডি অফ দ্যা রোসারি এবং ক্যাথলিক বিশ্বাসের কিদদানে মেহেরেত ক্যাথিড্রাল, ইরিত্রিয়ান অর্থডক্স টিভাহেডো চার্চের এন্ডা মরিয়ম ক্যাথিড্রাল এবং ইসলামী বিশ্বাসের আল খুলাফা আল রাশিউদ্দীন মসজিদ। খ্রিস্টান ও মুসলমানরা শতাব্দী ধরে আসমারায় শান্তিপূর্ণভাবে একসাথে বসবাস করেছে। আসমারায় ধর্মীয় সংখ্যাগরিষ্ঠ হচ্ছে অর্থোডক্স খ্রিস্টানরা। কেন্দ্রীয় অঞ্চলের জনসংখ্যার ৮৯ শতাংশ খ্রিস্টান (প্রায় ৮৪ শতাংশ অর্থডক্স, ৪ শতাংশ রোমান ক্যাথলিক, এবং ১ শতাংশের বেশি প্রোটেস্ট্যান্ট) এবং ৫ শতাংশ মুসলিম।
ভূগোল
শহর সমুদ্রতল থেকে উচ্চতায় অবস্থিত। এটি ইরিত্রিয়ান পার্বত্য অঞ্চল নামে পরিচিত উত্তর-দক্ষিণ বাঁকা উচ্চভূমিতে অবস্থিত, যা ইথিওপিয়ান পার্বত্য অঞ্চলের একটি সম্প্রসারণ। নাতিশীতোষ্ণ কেন্দ্রীয় অংশ, যেখানে আসমারা অবস্থিত, যেটি একটি পাথুরে উচ্চভূমি মালভূমির উপর অবস্থিত, যা পূর্ব উপকূলীয় সমভূমি থেকে পশ্চিম নিম্নভূমিকে পৃথক করেছে। আসমারার চারপাশে থাকা ভূমি খুব উর্বর, বিশেষ করে দক্ষিণের ইরিত্রিয়া অঞ্চলের দেবুব অঞ্চলের দিকে। যে উচ্চভূমিতে আসমারা অবস্থিত তা পূর্বাঞ্চলীয় নিচুভূমির সাথে একত্র হতে পথে সরু হয়েছে ইরিত্রিয়ার লবণের প্যানগুলির অতিরিক্ত তাপ এবং আর্দ্রতা, লোহিত সাগর দ্বারা পরিবেষ্টনের ফলে। মালভূমির পশ্চিমে বিস্তৃত আধা-শুষ্ক পাহাড়ী অঞ্চলটি গশ-বার্কা অঞ্চলের মাধ্যমে সুদানের সীমান্তের দিকে গিয়েছে।
জলবায়ু
আসমারায় একটি স্তরবিন্যাস জলবায়ুর কিছুটা বিরল সংস্করণ বিরাজ করে, যেখানে উষ্ণ, কিন্তু গরম গ্রীষ্ম এবং হালকা শীতকাল নয়। কোপেন জলবায়ু শ্রেণীবিভাগ অনুসারে, আসমারায় শীতল আধা-শুষ্ক জলবায়ু (বিএসকে) অনুভূত হয়। আসমারার জলবায়ুকে আধা-শুষ্ক (শুষ্ক) বলেও বিবেচনা করা যেতে পারে। এটির উচ্চতার জন্য, শহরটি মরুভূমি থেকে বিশেষত দূরে অবস্থিত হওয়ায় তাপমাত্রা অপেক্ষাকৃত হালকা। এটির জলবায়ু বৃষ্টি, আর্দ্র ঋতু এবং শুষ্ক ঋতু বিশিষ্ট।  আসমারার বার্ষিক বৃষ্টিপাতের পরিমাণের গড় প্রায় 518 mm। তুষারপাত, তবে, শহরটিতে অত্যন্ত বিরল। বছরের দীর্ঘ বর্ষা ঋতু জুন থেকে সেপ্টেম্বর পর্যন্ত হয়। সংক্ষিপ্ত বর্ষাকাল মার্চ থেকে এপ্রিল পর্যন্ত ঘটে। জুলাই ও আগস্ট মাসে আসমারার বার্ষিক বৃষ্টিপাতের প্রায় ৬০% পরিলক্ষিত হয়। বিপরীতে, ডিসেম্বর থেকে ফেব্রুয়ারি সাধারণত আসমারার সবচেয়ে শুষ্ক মাস, যেখানে তিন মাস মিলে গড় বৃষ্টিপাতের পরিমান প্রায় 9.1 mm। পরিবর্তনশীল বৃষ্টিপাতের কারণে, আসমারার জলবায়ু এছাড়াও খরা দ্বারা চিহ্নিত করা হয়। এই অঞ্চলে দীর্ঘায়িত খরা ১৯৬০ এর দশকে শুরু হয়েছিল এবং তারপর থেকে প্রতি দশকে পুনরাবৃত্তি ঘটেছে। খরার সময়ে, তাপমাত্রা অধিক এবং সামান্য বৃষ্টিপাত ঘটে। একটি অঞ্চলের তাপমাত্রা বৃদ্ধির ফলে, মাটি থেকে জল বাষ্পীভবনের হারও বৃদ্ধি পায়। এই মিলিত প্রক্রিয়ার ফলাফল হলো মরুকরন। কৃষির উদ্দেশ্যে সমৃদ্ধ এবং আর্দ্র মাটি পাওয়ার জন্য, জনগণ নিম্নাবস্থিত ভূমি ব্যবহারের জন্য বন উজাড়ের উপর নির্ভর করে। আসমারার সবচেয়ে গুরুতর পরিবেশগত যে বিষয়ের মুখোমুখি হচ্ছে তা হলো বন উজাড় ও মরুকরণের। অন্যান্য যে বিষয়ে আসমারা মুখোমুখি হচ্ছে তা হলো মাটির ক্ষয় এবং মাত্রাতিরিক্ত পশুচারণ। এই সব পরিবেশগত সমস্যা মাটির উৎপাদন ক্ষমতা কমাচ্ছে ।
বৈশিষ্ট্য
শহরটিতে ইরিত্রিয়ান জাতীয় যাদুঘর অবস্থিত এবং এটি ২০ শতকের প্রথম দিককার ভবনগুলির জন্য সুপরিচিত, যার মধ্যে রয়েছে আর্ট ডেকো সিনেমা ইম্পেরো (১৯৩৭ সালে খোলা হয় এবং বিশেষজ্ঞদের দ্বারা আর্ট ডেকো শৈলীর বিল্ডিংয়ের বিশ্বের সেরা উদাহরণগুলির মধ্যে একটি বিবেচনা করা হয় ), কিউবিস্ট আফ্রিকা পেনশন, সারগ্রাহী ইরিত্রিয়ান অর্থডক্স এন্ডা মরিয়ম ক্যাথেড্রাল এবং সাবেক ওপেরা হাউস, ভবিষ্যত স্থাপত্য ফিয়াট তাগলিরো বিল্ডিং, নব্য-রোমান যুগের স্থাপত্যশিল্পের চার্চ অফ আওয়ার লেডি অফ দ্যা রোসারি, আসমারা, এবং নব্যধ্রুপদী গভর্নরের প্রাসাদ। শহর ইতালীয় ঔপনিবেশিক বাগানবাড়ি এবং প্রাসাদ দ্বারা সজ্জিত করা হয়, বিশ্ব ব্যাংক ভবন এর একটি অনন্য বিশিষ্ট উদাহরণ। কেন্দ্রীয় আসমারার অধিকাংশই ১৯৩৫ থেকে ১৯৪১ সালের মধ্যে নির্মিত হয়েছিল, তাই ইতালীয়রা কার্যকরভাবে ছয় বছরের মধ্যে প্রায় পুরো শহরটি পরিচালনা করতে পেরেছিল। এই সময়ে, স্বৈরশাসক বেনিতো মুসোলিনির আফ্রিকায় দ্বিতীয় রোমান সাম্রাজ্য প্রতিষ্ঠার দুর্দান্ত পরিকল্পনা ছিল। দ্বিতীয় বিশ্বযুদ্ধ এই পরিকল্পনা বাতিল করে, কিন্তু তার অর্থের প্রয়োগ আজকের আসমারাকে প্রতিষ্ঠা করেছে, যা মনে করা হয়েছিল যে ফ্যাসিবাদ এভাবে কাজ করে এবং এটি সরকারের একটি আদর্শ ব্যবস্থা।
শহরটিতে ২০ শতকের প্রথমের দিকের স্থাপত্যের শৈলী সবচেয়ে বেশি দেখা যায়। কিছু ভবনে নব্য-রোমান যুগের স্থাপত্যশিল্পের শৈলী দেখা যায়, যেমন চার্চ অফ আওয়ার লেডি অফ দ্যা রোসারি, কিছু বাগানবাড়ি ভিক্টোরিয়ান যুগের শেষের দিকের শৈলীতে নির্মিত হয়েছে। আর্ট ডেকোর প্রভাব শহর জুড়ে পাওয়া যায়। আফ্রিকান পেনশন বিল্ডিংয়ের উপরে এবং ঘরের ছোট সংগ্রহে কিউবিজমের মূল উপাদান পাওয়া যেতে পারে। The Fiat Tagliero Building shows almost the height of futurism, just as it was coming into big fashion in Italy. সাম্প্রতিক সময়ে, কিছু ভবন কার্যকরীভাবে নির্মিত হয়েছে যা কখনও কখনও কিছু শহরগুলির বায়ুমণ্ডলকে নষ্ট করে তুলতে পারে, কিন্তু সেগুলো আসমারায় একটি আধুনিক শহর হিসাবে ফিট করে।
আসমারা একটি আধুনিক শহর হিসাবে পরিচিত ছিল, শুধু এটির স্থাপত্যের কারণে নয়, কিন্তু শহরটি নির্মিত হওয়ার সময় রোমের চেয়ে আসমারার রাস্তায় আরও বেশি ট্রাফিক লাইট ছিল। শহরটিতে একটি পরিকল্পিত শহরের অনেক বৈশিষ্ট্য অন্তর্ভুক্ত করা হয়।
শহরটিতে ৪০০ টিরও বেশি ইতালীয়-শৈলীর স্থাপত্য, প্রশস্ত রাস্তায়, পিজ্জা এবং কফি বারের উদাহরণ রয়েছে। প্রশস্ত পথগুলি তাল এবং স্থানীয় শিবা'কা গাছের সাথে রেখাযুক্ত, যেখানে অনেকগুলি পিজ্জা ও কফি বার রয়েছে, সেখানে কাপুচিনো ও লাট্টে পরিবেশন করা হয়, পাশাপাশি সেখানে ইতালীয় ইরিত্রিয়ান খাবারের রেস্টুরেন্ট ও আইসক্রিম পার্লারও রয়েছে।
২০১৭ সালের জুলাই মাসে আসমারা একটি ইউনেস্কো বিশ্ব ঐতিহ্যবাহী স্থান হিসাবে তালিকাভুক্ত হয়েছিল, যার ফলে এটি সম্পূর্ণরূপে তালিকাভুক্ত হওয়া যে কোনও প্রথম আধুনিক শহর হয়ে উঠে।
আসমারার ঐতিহাসিক কেন্দ্রটি বিশ্ব স্মৃতিস্তম্ভ তহবিলের ২০০৬ সালের ১০০ সবচেয়ে বিপন্ন স্থানের তালিকায় তালিকাভুক্ত করা হয়েছিল। শহরের প্রতি আরও মনোযোগ আকর্ষণ করে শহরের কেন্দ্রকে ক্ষয়ক্ষতি এবং পুনর্নির্মাণের থেকে বাঁচাতে এবং পুনরুদ্ধারকে বর্ধিত করতে তালিকাটি ডিজাইন করা হয়েছিল।
সিআরপি (সাংস্কৃতিক ঐতিহ্যের উপর বিশ্বব্যাংকের উদ্যোগ) অনুসাররে, আসমারায় ইউরোপীয় ইউনিয়নের প্রতিনিধি একটি দল শহরটির ভবনের পুনর্নির্মাণ এবং আর্কাইভ ব্যবস্থাপনা সাথে সম্পর্কিত একটি ঐতিহ্য প্রকল্পে জড়িত রয়েছে। ২০১০ চালু হওয়া সালে ইইউ / ইরিত্রিয়া সাংস্কৃতিক প্রকল্পটি ২০১৪ সালে সম্পন্ন হওয়ার কথা ছিল।
অর্থনীতি
নাসাইর এবং ইরিত্রিয়া টেলিযোগাযোগ কর্পোরেশন এর সদরদপ্তর শহরটিতে অবস্থিত। পাশাপাশি, দেশের জাতীয় টেলিভিশন স্টেশন ইরি-টিভি রাজধানীর বিভিন্ন এলাকায় অবস্থিত অনেক স্টুডিও রয়েছে।
পরিবহন
ইরিত্রিয়ার স্বাধীনতার পর, আসমারার রাস্তার ব্যাপক নির্মাণ প্রকল্প চলেছিল। পুরাতন সড়কগুলি সংস্কার করা হয়েছিল এবং নতুন মহাসড়কগুলিও নির্মিত হয়েছিল। আসমার বাইরে মাত্র পাঁচটি প্রধান সড়ক রয়েছে, যা এটিকে আফ্রিকার সবচেয়ে বিচ্ছিন্ন রাজধানীগুলির মধ্যে একটি হিসাবে এটির অবস্থান দিয়েছে।
আসমারা আন্তর্জাতিক বিমানবন্দর অনেক আন্তর্জাতিক ফ্লাইটের হয়ে শহরটিতে কাজ করে। ম্যাসাভা আন্তর্জাতিক বিমানবন্দর কাছাকাছি অবস্থিত একটি বিকল্প বিমানবন্দর।
শিক্ষা
আসমারায় দেশটির বেশিরভাগ কলেজ ও বিশ্ববিদ্যালয় অবস্থিত। শহরটি সর্বদা শিক্ষার জাতীয় কেন্দ্র ছিল, এবং এখানে অনেক প্রাথমিক ও উচ্চ বিদ্যালয় রয়েছে। সাম্প্রতিক সময় পর্যন্ত মা নেফহি এবং সাওয়া প্রতিরক্ষা প্রশিক্ষণ কেন্দ্র খোলার পূর্বে, আসমারা বিশ্ববিদ্যালয় ছিল দেশটির একমাত্র বিশ্ববিদ্যালয়। ইথিওপিয়ান ফেডারেশন এবং সংযোজন সময়ের সময়, কলেজটি তখনকার দেশটির সবচেয়ে বড় প্রশাখা প্রতিষ্ঠান, আদ্দিস আবাবা বিশ্ববিদ্যালয়ের সাথে যুক্ত ছিল। স্বাধীনতার পর থেকেই দেশটিতে বেশ কয়েকটি ক্যাম্পাস খোলা হয়েছে, প্রধানত চিকিৎসাবিদ্যা ও প্রকৌশলের জন্য।
৪০২
৪০২ গ্রেগরীয় বর্ষপঞ্জির একটি সাধারণ বছর।
২৪নং ওয়ার্ড, ঢাকা উত্তর সিটি কর্পোরেশন
২৪নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৩৭ নং ওয়ার্ড ছিল। ওয়ার্ড নং ২৪ ঢাকা মহানগরের তেজগাঁও থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন সফিউল্লাহ।
বিবরণ
ওয়ার্ড নং ২৪ ঢাকা মহানগরের তেজগাঁওশিল্পএলাকা, বেগুনবাড়ী, কুনিপাড়া এলাকা নিয়ে গঠিত। এর আয়তন ৩.০৭ বর্গকিলোমিটার।
বসন্তসেনা (১৯৪২-এর চলচ্চিত্র)
বসন্তসেনা বলিউডের একটি চলচ্চিত্র। এটি ১৯৪২ সালে মুক্তি পেয়েছিল, ছবিটি গজানন জাগিরদার পরিচালিত।
পূর্ব জৈন্তিয়া পাহাড় জেলা
পূর্ব জৈন্তিয়া পাহাড় জেলা (East Jaintia Hills district) হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। খলিহ্রিয়াত হচ্ছে এই জেলার সদরদপ্তর। জৈন্তিয়া পাহাড় জেলা থেকে ভেঙ্গে এই জেলাটি ৩১ জুলাই, ২০১২ তারিখে গঠিত হয়।
ভূগোল
জেলার আয়তন মোট ২১১৫ বর্গকিলোমিটার।
বিভাগসমূহ
পূর্ব জৈন্তিয়া পাহাড় জেলা দুটি ব্লকে বিভক্ত। সেগুলো হচ্ছে:
বট
বট তথা বট গাছ (Indian banyan), (বৈজ্ঞানিক নাম : Ficus benghalensis) ফাইকাস বা (ডুমুর জাতীয়) গোত্রের ইউরোস্টিগ্মা উপগোত্রের সদস্য। এর আদি নিবাস হল বঙ্গভূমি (বাংলাভাষী অঞ্চল)। এটি একটি বৃহদাকার বৃক্ষ জাতীয় উদ্ভিদ। বট গাছ খুব বড় জায়গা জুড়ে জমির সমান্তরাল শাখাপ্রশাখা বিস্তার করে যারা স্তম্ভমূলের উপর ভর দিয়ে থাকে। স্তম্ভমূল প্রথমে সরু সরু ঝুরি হিসবে বাতাসে ঝোলে। পরে মাটিতে প্রেথিত হলে স্তম্ভমূলের মাটির উপরের অংশ বিটপে পরিবর্তিত হয়।
বংশ বিস্তার
বট ও বট জাতীয় গাছের বংশ বৃদ্ধির পদ্ধতি ও কৌশল প্রধানত অভিন্ন। মঞ্জরির গর্ভে ফুলগুলো লুকানো থাকে। ফুলগুলো খুবই ছোট এবং ফলের মতোই গোল। একলৈঙ্গিক এই ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল। পাখিরা ফল খেয়ে বীজ ছড়িয়ে দেয়। পাখিবাহিত এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এ কারণে উপগাছা হিসেবেও বটের বেশ খ্যাতি আছে। উপযুক্ত পরিবেশে একটি বট গাছ ৫ থেকে ৬ শত বছর বেঁচে থাকতে পারে।
সাংস্কৃতিক তাৎপর্য
বট বাংলা অঞ্চলের আদিমতম বৃক্ষ। বট গাছকে ঘিরে বাংলা অঞ্চলের রয়েছে শত-সহস্র বছরের ঐতিহ্য। উষ্ণ আবহাওয়ায় বিশাল আয়তনের এই ছায়াবৃক্ষটি অনেক উপকারে আসে। প্রাচীনকাল থেকেই বটবৃক্ষের ছায়ায় হাট-বাজার বসে, মেলা হয়, লোকগানের আসর বসে, জনসভা হয়। কারণ হিসেবে বলা যায়, বাংলার গ্রামাঞ্চলে বড় বড় সুশীতল হলরুম নেই। আর তাই বড় বড় অনুষ্ঠান ও জনসভাগুলো ছায়াসুনিবিড় বটতলায় অনুষ্ঠিত হয়ে থাকে। এই গাছকে ভারতে পবিত্র হিসেবে বিবেচনা করা হয়, এবং প্রায়ই এই গাছের নিচে মন্দির বানানো হয়। ভারতের বিভিন্ন অঞ্চলসহ দক্ষিণ এশিয়ার কয়েকটি দেশে ধর্মীয় কারণে বট গাছ কাটা নিষিদ্ধ। এ গাছের উপকারিতা ও ধর্মীয় গুরুত্বের কারণে বট গাছ ভারতের জাতীয় বৃক্ষ হিসেবে মর্যাদা লাভ করেছে।
অন্যান্য তথ্য
বট গাছের ফল কাক, শালিক ও বাদুড়ের প্রিয় খাদ্য এবং শকুন ও এ জাতীয় পাখির নিরাপদ আশ্রয়স্থল। বটের নানা রকম উপকারিতা রয়েছে। এর কষ থেকে নিম্নমানের রাবার তৈরি হয় এবং বাকলের আঁশ দড়ি ও অন্যান্য কাজে ব্যবহার্য। এর পাতা কুষ্ঠরোগে উপকারি। ঝিনাইদহ জেলার কালিগঞ্জ উপজেলার মল্লিকপুরের বট গাছ হলো বাংলাদেশের সবচেয়ে বড় বট গাছ এবং পশ্চিমবঙ্গে স্থানীয়ভাবে শিবপুর বোটানিক্যাল গার্ডেনের বটগাছটি সবচেয়ে বড়।
ট্রিনিটি কলেজ, কেমব্রিজ
ট্রিনিটি কলেজ যুক্তরাজ্যের কেমব্রিজ ইউনিভার্সিটির একটি কলেজ। এই কলেজের শিক্ষার্থীদের মধ্যে প্রায় ৬০০ স্নাতক, ৩০০ স্নাতকত্তোর এবং ১৮০ এরও বেশি ফেলো। অক্সফোর্ড এবং কেমব্রিজ বিশ্ববিদ্যালয় দুইটির মধ্যে এটিই সবচেয়ে বড় কলেজ। তবে শিক্ষার্থী সংখ্যার ভিত্তিতে এর চেয়ে একমাত্র বড় কলেজ হোমারটন কলেজ, কেমব্রিজ।
কেমব্রিজ বিশ্ববিদ্যালয়ের সাবেক শিক্ষার্থীদের মধ্যে ৩২ জন নোবেল পুরস্কার অর্জন করেছেন। কেমব্রিজের কলেজগুলোর মধ্যে নোবেলজয়ী সাবেক শিক্ষার্থীর এই সংখ্যা সর্বোচ্চ। এছাড়া এই কলেজের সাবেক শিক্ষার্থীরা অর্জন করেছে পাচটি ফিল্ডস পদক এবং একটি আবেল পুরস্কার। পাঁচজন ব্রিটিশ প্রধানমন্ত্রী এই কলেজের শিক্ষার্থী ছিলেন। বিশ্বখ্যাত বিজ্ঞানী আইজাক নিউটন, নিলস বোর কবি লর্ড বাইরন, দার্শনিক লুডভিগ ভিটগেনস্টাইন ও বার্ট্রান্ড রাসেল এই কলেজের শিক্ষার্থী ছিলেন।
ব্রিটিশ রাজ পরিবারের দুইজন সদস্য ট্রিনিটি কলেজে অধ্যয়ন করেছিলেন: প্রিন্স উইলিয়াম অব গ্লাউচেস্টার অ্যান্ড এডিনবার্গ ১৭৯০ সালে এখান থেকে এম.এ ডিগ্রী নিয়েছিলেন এবং চার্লস, প্রিন্স অব ওয়েলস ১৯৭০ সালে বি.এ ডিগ্রী অর্জন করেছিলেন। এছাড়া আরো বেশ কয়েকজন ব্রিটিশ রাজ পরিবারের সদস্য এখানে অধ্যয়ন করলেও তারা ডিগ্রী অর্জন করেননি:ষষ্ঠ জর্জ, চতুর্থ জর্জ এবং প্রিন্স হেনরি, ডিউক অব গ্লাউচেস্টার।
ট্রিনিটি কলেজে সহশিক্ষা কার্যক্রম বিষয়ক অনেকগুলি সোসাইটি রয়েছে। রয়েছে কোন নির্দিষ্ট বিষয়ে আগ্রহী শিক্ষার্থীদের সোসাইটি, যেমন ট্রিনিটি ম্যাথমেটিকাল সোসাইটি। এটি যুক্তরাজ্যের বিশ্ববিদ্যালয়ভিত্তিক সবচেয়ে পুরনো গণিত বিষয়ক সোসাইটি। ট্রিনিটিতে রয়েছে ফার্স্ট অ্যান্ড থার্ড ট্রিনিটি বোট ক্লাব। কেমব্রিজ অ্যাপোসেলস নামে এই কলেজের শিক্ষার্থীদের একটি গুপ্ত ও বুদ্ধিবৃত্তিক সোসাইটি রয়েছে।
জেব্রা
জেব্রা হলো অশ্ব (equidae) পরিবারের আফ্রিকান অযুগ্ম-খুর-যুক্ত চতুষ্পদ স্তন্যপায়ী যারা তাদের স্বতন্ত্র সাদা-কালো ডোরার জন্যে পরিচিত। জেব্রার ডোরার এই নকশা প্রত্যেকের জন্যে আলাদা। এরা সামাজিক প্রাণী এবং এদের ছোটো দল থেকে শুরু করে বড় পাল তৈরি করে ঘুরে বেড়ায়। জেব্রা সাধারণতঃ ২-৩ মি (৮ ফুট) লম্বা হয়, ঘাড় পর্যন্ত উচ্চতা ১.২৫-১.৫ মি (৪-৫ ফুট), এবং এদের ওজন ৩০০ কেজি (৯০০ পাউন্ড) হতে পারে। ডোরার পাশাপাশি এদের ঘাড়ে কেশর-সদৃশ খাড়া চুল আছে। ঘোড়া বা গাধার মত জেব্রাকে পোষ মানানো যায় না।
ব্যুৎপত্তি
ইংরেজি নাম "জেব্রা" ইতালীয়, স্প্যানিশ বা পর্তুগিজ থেকে এসেছে। এর উৎপত্তি হতে পারে ল্যাটিন ইকুইফেরাসে, যার অর্থ "বন্য ঘোড়া"। ইকুইফেরাস পর্তুগিজ ভাষায় ইজেব্রো বা জেব্রো হিসাবে প্রবেশ করেছে বলে মনে হয়, যা মূলত মধ্যযুগে আইবেরিয়ান উপদ্বীপের বন্য অঞ্চলে একটি কিংবদন্তি অশ্বচালনার জন্য ব্যবহৃত হয়েছিল। ১৫৯১ সালে, ইতালীয় অভিযাত্রী "ফিলিপ্পো পিগাফেট্টা" এই মহাদেশে পর্তুগিজ দর্শনার্থীদের দ্বারা আফ্রিকান প্রাণীদের উল্লেখ করার জন্য "জেব্রা" ব্যবহার করা হয়েছে।
"জেব্রা" শব্দটি ঐতিহ্যগতভাবে একটি দীর্ঘ প্রাথমিক স্বরবর্ণের সাথে উচ্চারিত হয়েছিল, কিন্তু ২০ শতকের সময় ধরে সংক্ষিপ্ত প্রাথমিক স্বর সহ উচ্চারণটি যুক্তরাজ্য দ্য কমনওয়েলথের আদর্শ হয়ে উঠেছে। একটি দীর্ঘ প্রাথমিক স্বর সহ উচ্চারণটি মার্কিন যুক্তরাষ্ট্রে প্রমিত রয়ে গেছে ইংরেজিতে।
ঘোড়ার বিবর্তন
জেব্রাগুলিকে ঘোড়া এবং গাধার সাথে ইকুস (অশ্বের নামে পরিচিত) গণে শ্রেণীবদ্ধ করা হয়। এই তিনটি দলই ইকুইডি পরিবারের একমাত্র জীবিত সদস্য। সমতল জেব্রা এবং পর্বত জেব্রা ঐতিহ্যগতভাবে সাবজেনাস হিপ্পোটিগ্রিস (সি. এইচ. স্মিথ, ১৮৪১) তে রাখা হয়েছিল গ্রেভি'স জেব্রার বিপরীতে যা সাবজেনাস ডলিকোহিপ্পাস (হেলার, ১৯১২) এর একমাত্র প্রজাতি হিসাবে বিবেচিত হয়েছিল। গ্রোভস এবং বেল (২০০৪) তিনটি প্রজাতিকে সাবজেনাস হিপ্পোটিগ্রিসে রেখেছে। ২০১৩ সালের ফাইলোজেনেটিক গবেষণায় দেখা গেছে যে সমতল জেব্রা পর্বত জেব্রাদের তুলনায় গ্রেভির জেব্রাদের সাথে আরও ঘনিষ্ঠভাবে সম্পর্কিত। বিলুপ্ত কোয়াগ্গা মূলত একটি স্বতন্ত্র প্রজাতি হিসাবে শ্রেণীবদ্ধ করা হয়েছিল। পরবর্তীকালে জেনেটিক অধ্যয়নগুলি এটিকে সমভূমি জেব্রা হিসাবে একই প্রজাতি হিসাবে স্থাপন করেছে, হয় একটি উপ-প্রজাতি বা শুধুমাত্র দক্ষিণের জনসংখ্যা। আণবিক প্রমাণ জেব্রাকে মনোফাইলেটিক বংশ হিসাবে সমর্থন করে।
একটি কুয়াগা ঘোড়ার ছবি লন্ডন চিড়িয়াখানায় (Quagga mare) ১৮৭০, জীবিত ছবি তোলা একমাত্র নমুনা। এই প্রাণীটিকে ঐতিহাসিকভাবে একটি পৃথক প্রজাতি হিসাবে বিবেচনা করা হয়েছিল কিন্তু এখন এটি সমভূমি জেব্রাদের একটি উপ-প্রজাতি বা জনসংখ্যা হিসাবে বিবেচিত হয়।
বিজয় (১৯৪২-এর চলচ্চিত্র)
বিজয় একটি ভারতীয় চলচ্চিত্র। এটি ১৯৪২ সালে মুক্তি পেয়েছিল।
ইমরানুর রহমান (ক্রীড়াবিদ)
ইমরানুর রহমান (জন্ম ৫ জুলাই, ১৯৯৩) একজন বাংলাদেশী স্প্রিন্টার । পুরুষদের ৬০-মিটার ড্যাশে, ইমরান আস্তানায় ২০২৩ এশিয়ান ইনডোর অ্যাথলেটিক্স চ্যাম্পিয়নশিপে ৬.৫৯ সেকেন্ড সময় নিয়ে স্বর্ণপদক জিতেছেন যেটি একটি জাতীয় রেকর্ড। ইমরান ২০২৩ এশিয়ান অ্যাথলেটিক্স চ্যাম্পিয়নশিপে ১০০ মিটার ড্যাশে ১০.২৫ সেকেন্ডের জাতীয় রেকর্ডও গড়েছিলেন, তবে ০.০২ সেকেন্ডের জন্য প্রতিযোগিতার পরের রাউন্ডে যেতে পারেননি।
মিসবাহ-উল-হক
ক্রিকেট জীবন
২০১০ সালের আইসিসি বিশ্ব টুয়েন্টি২০ প্রতিযোগিতার পর থেকে মিসবাহ বাদ পড়ে যান। এরফলে তিনি ২০১০ সালের আগস্ট মাসে বিতর্কিত ইংল্যান্ড সফরে দলে অংশগ্রহণ করতে পারেননি। এ সফরে পাকিস্তানের ব্যাটিং মেরুদণ্ড ভেঙ্গে পড়েছিল। ফলে দক্ষিণ আফ্রিকার বিপক্ষে সংযুক্ত আরব আমিরাতে দলকে পুনরায় নেতৃত্ব দেন। অনেক ক্রিকেটানুরাগীই মিসবাহকে অধিনায়ক হিসেবে মনোনয়ন দেয়ায় বিস্মিত হয়েছিলেন। ওয়াসিম আকরাম তার অংশগ্রহণকে স্বাগত জানান এবং আশাবাদ ব্যক্ত করেন যে সবকিছুই সঠিকভাবে ও পরিকল্পনামাফিক সম্পন্ন হবে। পাকিস্তানের সাবেক কোচ জিওফ লসনও বিশ্বাস করেন যে এরফলে মিসবাহ পাকিস্তানের জন্যে তার সেরা খেলা উপহার দিতে সক্ষম হবেন এবং তার অধিনায়কত্বও আরো স্বয়ংসম্পূর্ণ হবে।
পরিসংখ্যান
মিসবাহ-উল-হকের টেস্ট শতকের পরিসংখ্যান নিম্নে প্রদান করা হলো:
তপন দাস
তপন দাস (Tapan das; তপন দাস) অসমের একজন প্রসিদ্ধ মঞ্চ ও চকচ্চিত্র অভিনেতা, নাটক পরিচালক, আবৃত্তিকার ও গল্পলেখক।
প্রারম্ভিক জীবন
১৯৬২ সনের ১১ জানুয়ারি তারিখে তপন দাসের জন্ম হয়।
কর্মজীবন
উচ্চ বিদ্যালয়ে অধ্যয়ন করার সময় তপন দাস মঞ্চ জগতের অভিনয়ের সহিত জড়িত হন। গুয়াহাটির মঞ্চে অভিনয় করে জনপ্রিয় হওয়া তপন দাস প্রথম চলচ্চিত্রে অভিনয় করেন পুলক গগৈ পরিচালিত সেন্দুর নামক চলচ্চিত্রে। বর্তমান সময়ে তিনি কমেও ২০টি চলচ্চিত্রে অভিনয় করেছেন।
অসমের ভ্রাম্যমাণ থিয়েটার বরদৈচিলা, শকুন্তলা, কহিনুর ইত্যাদিতে তিনি অভিনয় করেছেন। ভ্রাম্যমাণ থিয়েটারে অভিনয় করা ছাড়াও তিনি নাটক পরিচালনা করেছেন। ২০১১ বর্ষে তিনি রাজতিলক থিয়েটারে অভিনয় করেন। তিনি অসমীয়া কাগজ বিস্ময়-এ ছোট গল্প লেখেছেন। তপন দাস আবৃত্তিকার রুপে সুখ্যাত। তিনি আবৃত্তি করা নীলিম কুমারের কবিতা এক সময়ে যথেষ্ট জনপ্রিয়তা অর্জন করেছিল।
দশঘর ইউনিয়ন
দশঘর ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
ইতিহাস
এই অঞ্চলে হিন্দু ধর্মের দশ গোত্রের মানুষ থাকার কারনে এই জায়গার নাম দশঘর রাখা হয়।
গ্রাম সমূহ
দশঘর ইউনিয়নের জনসংখ্যা ঃ-
শিক্ষা
এ ইউনিয়নের শিক্ষার হার- ৩৮.৯৮ শতাংশ।
জনপ্রতিনিধি
বর্তমান চেয়ারম্যান- ''মোহাম্মদ এমাদ উদ্দীন খান
ইয়েলো ড্রাগন স্পোর্টস সেন্টার
ইয়েলো ড্রাগন স্পোর্টস সেন্টার স্টেডিয়াম একটি স্টেডিয়াম যা চীনের চচিয়াং প্রদেশের হাংচৌ শহরের কেন্দ্রস্থলে অবস্থিত সঙ্গীত কনসার্ট এবং উদযাপনের মতো সাংস্কৃতিক অনুষ্ঠানের জন্যও ব্যবহৃত হয়। চীনা ভাষায় হুয়াংলং মানে "হলুদ ড্রাগন"। এটি স্থানীয় ফুটবল ক্লাব চচিয়াং প্রফেশনাল এফসির আয়োজক ভেন্যু।
১৯৯৭ এবং ২০০৩ সালের মধ্যে নির্মিত এই কেন্দ্রটিতে একটি চলমান ট্র্যাক সহ একটি অ্যাসোসিয়েশন ফুটবল স্টেডিয়াম, একটি ইনডোর এরিনা, আউটডোর ট্র্যাক এবং মাঠে অনুশীলন সুবিধা, একটি স্পোর্টস হোটেল, একটি প্রেস সেন্টার এবং রিদমিক জিমন্যাস্টিকস, টেনিস, এর মতো খেলাধুলার অন্যান্য সুবিধা রয়েছে। ডাইভিং এবং দাবা
১৪,০০০ ধারণক্ষমতার জিয়াংগান জেলা সংস্কৃতি ও ক্রীড়া কেন্দ্র স্টেডিয়াম এবং ৮০,০০০ ধারণক্ষমতার হাংচৌ স্পোর্টস পার্ক স্টেডিয়াম সহ স্টেডিয়ামটি হাংচৌতে অন্যতম প্রধান ক্রীড়া স্থান।
হলুদ ড্রাগন স্টেডিয়াম বা হুয়াংলং স্টেডিয়াম ( : 杭州黄龙体育场 ) হল একটি আউটডোর অ্যাসোসিয়েশন ফুটবল স্টেডিয়াম এবং ইয়েলো ড্রাগন স্পোর্টস সেন্টারের প্রধান বৈশিষ্ট্য। সুবিধাটি ৫১,০০০ জন লোকের আসন করে এবং ২০০০ সালে সম্পূর্ণ হয়েছিল। এটি স্থানীয় ফুটবল দল দ্বারা ব্যবহৃত হয় এবং গ্রুপ পর্বের খেলা এবং ব্রাজিল-মার্কিন যুক্তরাষ্ট্র সেমিফাইনালের জন্য সেপ্টেম্বর ২০০৭ এ অনুষ্ঠিত ফিফা মহিলা বিশ্বকাপ ২০০৭ এর অন্যতম ভেন্যু ছিল। এটিকে ফিফা হাংচৌ ড্রাগন স্টেডিয়াম বলে উল্লেখ করেছে।
কাঠামোটি বৃত্তাকার আকৃতির এবং একটি আংশিক ছাদ রয়েছে যা বসার অংশগুলিকে আচ্ছাদিত করে যা স্টেডিয়ামের বিপরীত প্রান্তে দুটি দ্বৈত সাসপেনশন টাওয়ার দ্বারা সমর্থিত।
ইয়েলো ড্রাগন জিমনেসিয়াম
ইয়েলো ড্রাগন জিমনেসিয়াম বা হুয়াংলং জিমনেসিয়াম হল ৮,০০০ জন লোকের বসার অভ্যন্তরীণ অঙ্গন, যা আনুষ্ঠানিকভাবে ২ সেপ্টেম্বর ২০০৩-এ চালু করা হয়েছিল। এটি ১৬০ মিলিয়ন আরএমবি (প্রায় ১৯ মিলিয়ন মার্কিন ডলার) ব্যয়ে নির্মিত হয়েছিল। আখড়াটি ফিগার স্কেটিং এবং আইস হকির পাশাপাশি বিভিন্ন ধরণের ইনডোর স্পোর্টসের ব্যবস্থা করতে পারে। এটি সঙ্গীত কনসার্টের জন্যও ব্যবহৃত হয়।
এটি উত্তর-পূর্ব দিকে স্টেডিয়াম সংলগ্ন। এটি মূলত ১৯৫০-এর দশকে সোভিয়েত বিশেষজ্ঞদের দ্বারা ডিজাইন করা হয়েছিল এবং পরে প্রিমিয়ার ঝোউ এনলাই দ্বারা অনুমোদিত হয়েছিল। ১৯৭০-এর দশকের গোড়ার দিকে ঝোউ এনলাই যখন হ্যাংঝো সফর করেন, তখন তিনি স্থানীয় কর্মকর্তাদের কাছে এই পরিকল্পনার পুনরাবৃত্তি করেন।
উল্লেখযোগ্য ঘটনা
২৪ ফেব্রুয়ারি ২০১২-এ, আইরিশ ভোকাল পপ ব্যান্ড ওয়েস্টলাইফ তাদের অ্যালবাম গ্রেটেস্ট হিটস সমর্থন করে গ্রেটেস্ট হিটসের জন্য একটি কনসার্টের আয়োজন করে।
৮ সেপ্টেম্বর ২০১৮-এ, জোকার জু, একজন চীনা গায়ক-গীতিকার, তার স্কাইস্ক্র্যাপার ওয়ার্ল্ড ট্যুরের অংশ হিসাবে স্টেডিয়ামের শিরোনাম করেছিলেন।
জয়নাল আবেদিন (রাজনীতিবিদ)
কর্মজীবন
ছাত্রবস্থায় ভিপি জয়নাল রাজনীতিতে জড়িয়ে পড়েন। ১৯৭০ সালে জেলে থাকা অবস্থায় ফেনী কলেজ ছাত্র সংসদের ভিপি হিসেবে জয়লাভ করে "ভিপি জয়নাল" নামে পরিচিতি লাভ করেন। তিনি ১৯৮৮ সালে চতুর্থ জাতীয় সংসদ নির্বাচনে ফেনী-২ আসনে জাতীয় সমাজতান্ত্রিক দল(জাসদ) থেকে প্রথম সংসদ সদস্য নির্বাচিত হন। পরবর্তী ২০০১ সালে অষ্টম জাতীয় সংসদ এবং ২০০৮ সালে নবম জাতীয় সংসদ নির্বাচনেও সংসদ সদস্য নির্বাচিত  হয়েছিলেন।
হয়রানী
ভিপি জয়নাল ২০১৮ সালের ৩০শে ডিসেম্বর জাতীয় সংসদ নির্বচনে প্রার্থী ছিলেন। ভোট গ্রহণের দিন বাংলাদের দুটি জাতীয় পত্রিকায় নামীদামী কোম্পানির মোবাইল ফোন সেটের ওপর 'ডিসকাউন্ট' অফার দিয়ে বিজ্ঞাপন ছাপানো হয়। যাতে ভিপি জয়নাল আবেদিনের ব্যক্তিগত নাম্বার ব্যবহার করা হয়। ‘পত্রিকায় যে বিজ্ঞাপন ছাপা হয় তাতে বলা হয়, ১৭,৯৯৯ টাকার শাওমি রেডমি নোট-৬ ডিসকাউন্ট দিয়ে বিক্রি হবে ৭,০০০ টাকায়।যে আইফোন-৮ এর দাম ৯২,০০০ টাকা সেটি বিক্রি হবে মাত্র ৩২,০০০ টাকায়’  এতে অনেক গ্রাহক ভিপি জয়নালকে ফোন দিতে থাকেন।  আর তার নাম্বারগুলো ব্যস্ত হয়ে পড়ে এবং তিনি নির্বাচনে কর্মরত নেতাকর্মীদের সাথে যোগাযোগ করতে ব্যর্থ হন। গণমাধ্যম বলেছে নির্বাচনের সময় প্রার্থীকে এভাবে ফোন করে হয়রানীর নজির আগে কখনো দেখা যায়নি। জয়নালের  দুটি মোবাইল নাম্বার ছাড়াও আরও একটি ফোন নাম্বার দেয়া হয়েছে যেটি এক সময় ব্যবহার করতেন ফেনী-৩ আসনের সাবেক সাংসদমুহাম্মদ মোশাররফ হোসেন।
নিজামুদ্দিন শামজাই
নিজামুদ্দিন শামজাই ( ১৯৫২ — ২০০৪ ) ছিলেন একজন তালেবানপন্থী পাকিস্তানি সুন্নি ইসলামী পণ্ডিত এবং জামিয়া উলুমুল ইসলামিয়ার শায়খুল হাদীস।
তাকে পাকিস্তানের একজন গুরুত্বপূর্ণ দেওবন্দি ব্যক্তিত্ব হিসেবে বিবেচনা করা হত। তিনি তালেবান এবং আল-কায়েদা উভয় দলের খুব নিকটবর্তী ছিলেন এবং মোল্লা ওমর তার পরিচিত ছিল। এছাড়াও তিনি ওসামা বিন লাদেনের জ্যেষ্ঠ পুত্রের বিবাহ অনুষ্ঠানে অতিথি ছিলেন।
জীবনী
শামজাই তার নিজ শহর সোয়াট জেলার নিজ শহর থেকে পেয়েছিলেন। ১৯৬০ এর দশকে তিনি জামিয়া দারুল খায়েরে পড়াশোনার জন্য করাচিতে চলে যান এবং তারপরে তিনি জামেয়া ফারুকিয়া করাচিতে ভর্তি হন। নব্বইয়ের দশকের গোড়ার দিকে সিন্ধু বিশ্ববিদ্যালয় থেকে “ইমাম বুখারীর শিক্ষক” শিরোনামের উপর তিনি পিএইচডি করেছেন।। তার শিক্ষকদের মধ্যে রয়েছে সলিমুল্লাহ খান ।
শামজাই করাচির জামিয়া ফারুকিয়ায় প্রায় ২০ বছর শিক্ষকতা করেন এবং তারপর জামিয়া উলূম-উল-ইসলামিয়ায় যোগ দেন যেখানে তিনি ১৯৯৭ সালে শায়খুল হাদিস হিসেবে দায়িত্ব পান।
শামজাই বিন লাদেন এবং মোল্লা উমরের সাথে ঘনিষ্ঠ সম্পর্ক রেখেছিলেন এবং ২০০১ সালের সেপ্টেম্বরে বিন লাদেনকে হস্তান্তর সম্পর্কিত আলোচনার জন্য আফগানিস্তানে অনুষ্ঠিত আলেম প্রতিনিধির বৈঠকে তিনি সদস্য ছিলেন। তিনি মোল্লা উমরের আধ্যাত্মিক পরামর্শদাতা ছিলেন এবং তালেবানের প্রতি ইসলামপন্থীদের সমর্থন প্রদানে বিশ্বব্যাপী ভ্রমণ করেছিলেন। শামজাই জামিয়া উলূম-উল-ইসলামিয়ার প্রধান মুফতি ছিলেন এবং জিহাদ সম্পর্কিত বই লিখেছিলেন এবং তালেবানের পক্ষে ফতোয়া জারি করেছিলেন।
শামজাইকে ২০০৪ সালের ৩১ শে মার্চ করাচিতে গুলি করে হত্যা করা হয়।। আব্দুর রযাক ইস্কান্দারের ইমামমতিতে তার জানাযার নামাজ অনুষ্ঠিত হয়, খাইবার পাখতুনখোয়ার প্রাক্তন মুখ্যমন্ত্রী আকরাম খান দুরানী এবং জমিয়তে উলামায়ে ইসলামের (ফ) সভাপতি ফজল-উর-রেহমান উপস্থিত ছিলেন। দ্য এক্সপ্রেস ট্রিবিউনের ২০১৫ সালের সেপ্টেম্বরের একটি প্রতিবেদনে বলা হয়েছে যে, শামজাইয়ের ঘাতককে করাচি পুলিশ গ্রেপ্তার করেছিল।
দৃষ্টিভঙ্গি
শামজাই 9/11 হামলার নিন্দা করেছিলেন কারণ তিনি বিশ্বাস করেন যে এই ধরনের আক্রমণ নিরীহ মানুষের প্রাণ নেয়। তিনি তিনি ৯/১১ এর হামলার পর যুক্তরাষ্ট্রের বিরুদ্ধে যুদ্ধ শুরুর ঘোষণা দিতে মোল্লা ওমরকে উদ্বুদ্ধ করেন, যুক্তরাষ্ট্র আফগানিস্তানে আক্রমণ করলে তিনি আত্মরক্ষামূলক জিহাদের অনুমতি দিয়ে ফতোয়া জারি করেন।
বই
তিনি একটি দৈনিকে সাপ্তাহিক ধর্মীয় কলাম লেখার পাশাপাশি বেশ কয়েকটি ইসলামিক জার্নালে লেখালেখি করতেন। তিনি জহুর-ই- ইমাম মেহেদী এবং সহিহ বুখারী ও জামি-আত-তিরমিযীর ব্যাখ্যাগ্রন্থ সহ অনেকগুলি বই লিখেছিলেন।
আলেকজান্দ্রে ওলিভা
thumb|আলেকজান্দ্রে ওলিভা
আলেকজান্দ্রে "অ্যালেক্স" ওলিভা (Alexandre "Alex" Oliva), একজন ব্রাজিলিয়ান ফ্রি সফটওয়্যার কর্মী, ডেভেলপার ও ফ্রি সফটওয়্যার ফাউন্ডেশন ল্যাটিন আমেরিকার প্রতিষ্ঠাতা সদস্য। তিনি এখন ক্যাম্পিনাস স্টেট বিশ্ববিদ্যালয়, ব্রাজিলের কম্পিউটিং ইন্সটিউট থেকে পিএইচডি স্থগিত রেখেছেন, যখন রেড হ্যাটে কম্পাইলার প্রকৌশলী হিসেবে কাজ করছেন, এবং জিসিসিতে অবদান রাখছেন। তিনি লিনাক্স-লিব্রে দেখাশুনো করেন, লিনাক্স কার্নেলের একটি ফোর্ক। এ ফোর্ক মূল কার্নেল থেকে সমস্ত নন-ফ্রি বাইনারি ব্লব সরিয়ে ফেলে। জিনিউসেন্স, ট্রিস্কল গ্নু/লিনাক্স এবং ব্ল্যাগ লিনাক্স এন্ড গ্নু এ কার্নেলকে ব্যবহার করে, যেগুলো সবগুলোকে ফ্রি সফটওয়্যার ফাউন্ডেশন এবং গ্নু প্রকল্প সুপারিশ করে থাকে।
২০০৮ এ ওলিভা "The Pig and the Box" বইটি ব্রাজিলিয়ান পর্তুগিজ ভাষায় অনুবাদ করেন। এটি ক্রিয়েটিভ কমন্স-লাইসেন্সকৃত বই যা বাচ্চাদের জন্যে ডিজিটাল রাইটস ম্যানেজমেন্ট বা ডিআরএমের ভয়াবহতা নিয়ে লেখা।
জবা
জবা ফুল হল মালভেসি গোত্রের অন্তর্গত একটি চিরসবুজ পুষ্পধারী গুল্ম, যার উৎপত্তি পূর্ব এশিয়াতে। এটি চীনা গোলাপ নামেও পরিচিত।
বর্ণনা
জবা একটি চিরসবুজ গুল্ম যার উচ্চতা ২.৫-৫ মি(৮-১৬ ফিট) ও প্রস্থ ১.৫-৩ মি(৫-১০ ফিট)। এর পাতাগুলি চকচকে ও ফুলগুলি উজ্জ্বল লাল বর্ণের ও ৫টি পাপড়ি যুক্ত। ফুলগুলির ব্যাস ১০ সেমি(৪ ইঞ্চি) এবং গ্রীষ্মকাল ও শরৎকালে ফোটে ।
নামকরণ
বৈজ্ঞানিক ক্যারলাস লিনেয়াস জবার নাম দেন হিবিস্কাস রোসা-সিনেন্সিস। লাতিন শব্দ 'রোসা সিনেন্সিস'-এর অর্থ 'চীন দেশের গোলাপ', যদিও জবার সঙ্গে গোলাপের সম্পর্ক নেই। চীনদেশে এই গাছটি 'zhū jǐn 朱槿' নামে পরিচিত। ভারতীয় উপমহাদেশে জবা গাছ বিভিন্ন ভাষায় বিভিন্ন নামে পরিচিত, যেমন বাংলায় জবা, তামিলে செம்பருத்தி (সেম্বারুথি), হিন্দিতে जवा कुसुम (জবা কুসুম), মালয়লমে ചെമ്പരത്തി (সেম্পারাত্তি), ইত্যাদি।
চিত্রাবলি
right=গ্রামের বাড়িতে পাওয়া জবা ফুল |থাম্ব|জবা  ফুুলের একটি ছবি
৪০৪
৪০৪ গ্রেগরীয় বর্ষপঞ্জীর একটি অধিবর্ষ।
বায়তুল জামে মসজিদ
বায়তুল জামায়ে মসজিদ হলো মার্কিন যুক্তরাষ্ট্রের ইলিনয় রাজ্যের গ্লেন এলিন ডুপেজ কাউন্টিতে অবস্থিত একটি আহ্‌মদীয়া মসজিদ।
ফোগাট সহোদরা
ফোগাট বোনদ্বয় হলেন ভারতের হরিয়ানার ছয় বোন, যাঁদের সবাই কুস্তিগীর। তাদের জন্মের ক্রম অনুসারে, তাঁরা হলেন গীতা, ববিতা, প্রিয়াঙ্কা, রিতু, ভিনেশ এবং সঙ্গীতা। গীতা, ববিতা, রিতু ও সঙ্গীতা প্রাক্তন কুস্তিগীর ও কোচ মহাবীর সিং ফোগাটের কন্যা। প্রিয়াঙ্কা ও ভিনেশ মহাবীরের দ্বারা লালিত-পালিত কন্যা, তাঁরা দুজন মহাবীরের ছোট ভাইয়ের মেয়ে, যিনি মারা যাওয়ার পর মহাবীর তাঁদের দায়িত্ব নিয়েছিলেন। মহাবীর তাঁদের ভিওয়ানি জেলার বালালি গ্রামে এই ছয়জনকে কুস্তিতে প্রশিক্ষণ দিয়েছিলেন।
ফোগাট বোনদের মধ্যে তিনজন, গীতা, ববিতা এবং ভিনেশ, কমনওয়েলথ গেমসে বিভিন্ন ওজন বিভাগে স্বর্ণপদক বিজয়ী, যেখানে প্রিয়াঙ্কা এশিয়ান চ্যাম্পিয়নশিপে রৌপ্য পদক জিতেছেন। রিতু জাতীয় চ্যাম্পিয়নশিপে একজন স্বর্ণপদক বিজয়ী এবং সঙ্গীতা বয়স-স্তরের আন্তর্জাতিক চ্যাম্পিয়নশিপে পদক জিতেছেন।
ফোগাট বোনদের সাফল্য যথেষ্ট পরিমানে গণমাধ্যমের মনোযোগ আকর্ষণ করেছিল, বিশেষ করে হরিয়ানার প্রচলিত সামাজিক সমস্যা যেমন লিঙ্গ বৈষম্য, কন্যা ভ্রূণ হত্যা এবং বাল্যবিবাহের অন্ধকারে এই বোনদ্বয় আলোক স্বরূপ। চাঁদগি রামের কন্যা, সোনিকা এবং দীপিকা, ১৯৯০-এর দশকে মেয়েদের কুস্তি করতে উৎসাহিত করার বীজ বপন করেছিলেন। তাঁদের প্রতিবেশী মহাবীর ফোগাটের কন্যারা কুস্তিতে বিপ্লব ঘটিয়েছিলেন, এবং তারপরে সাক্ষী মালিক একটি অলিম্পিক পদক জিতেছিলেন, যা মহিলাদের কুস্তির প্রতি মানসিকতায় একটি বড় পরিবর্তন এনেছিল।
পটভূমি
মহাবীর সিং ফোগাট হরিয়ানার ভিওয়ানি জেলার বালালি গ্রামের একজন প্রাক্তন কুস্তিগীর, যিনি একজন কুস্তি কোচ হয়েছিলেন। তাঁর বাবা মান সিংও একজন কুস্তিগীর ছিলেন। মহাবীর এবং তার স্ত্রী দয়া কৌরের পাঁচটি সন্তান রয়েছে: কন্যা গীতা, ববিতা, রিতু ও সঙ্গীতা, এবং সর্বকনিষ্ঠ পুত্র দুষ্যন্ত। এছাড়া মহাবীরের ভাই রাজপালের কন্যা প্রিয়াঙ্কা এবং ভিনেশ তাঁদের পিতার মৃত্যুর পর মহাবীরের কাছে লালিত-পালিত হন।
ভারোত্তোলক কর্নাম মল্লেশ্বরী যখন ২০০০ সালে অলিম্পিক পদক জয়ী প্রথম ভারতীয় মহিলা হয়েছিলেন, তখন মহাবীর তাঁর কন্যাদের কুস্তিতে প্রশিক্ষণ দিতে অনুপ্রাণিত হন। তিনি তাঁর প্রশিক্ষক চাঁদগি রাম দ্বারাও প্রভাবিত ছিলেন, যিনি তাঁর নিজের কন্যাদের কুস্তি শিখিয়েছিলেন। কৌর স্মৃতিচারণায় বলেছেন, "আমি আমার স্বামীকে বলেছিলাম যে মেয়েদের খেলাধুলায় ঠেলে না দিতে। আমি চিন্তিত ছিলাম যে তাদের কিভাবে বিয়ে হবে, কারণ পালোয়ান রা হাফপ্যান্ট পরে এবং চুল কাটে!" তাঁর মেয়েদের প্রশিক্ষণের বিরুদ্ধে গ্রামবাসীদের বিরোধিতা প্রসঙ্গে মহাবীর বলেন, "সবাই বলেছিল যে আমি আমার মেয়েদের প্রশিক্ষণ দিয়ে আমাদের গ্রামের লজ্জা বয়ে আনছি, কিন্তু আমি ভেবেছিলাম, একজন মহিলা যদি দেশের প্রধানমন্ত্রী হতে পারেন তবে মেয়েরা কেন কুস্তিগীর হতে পারবেন না?" তাঁর গ্রামে উপযুক্ত সুযোগ সুবিধা ছিলনা, তাঁর মেয়েরা ছেলেদের সাথে কুস্তি করত। তাই মহাবীর গীতা এবং ববিতাকে সোনিপথে র স্পোর্টস অথরিটি অফ ইন্ডিয়া কেন্দ্রে নথিভুক্ত করেন।
জনপ্রিয় সংস্কৃতিতে
২০১৬ সালের ২৩শে ডিসেম্বর ভারতে মুক্তিপ্রাপ্ত বলিউড ফিল্ম দঙ্গল ফোগাট বোন গীতা এবং ববিতার জীবনের উপর ভিত্তি করে তৈরি। কুস্তিগীর পূজা ধান্ডা কে দেখানো হয়েছিল এবং মূলত দঙ্গল- এ ববিতা ফোগাটের ভূমিকায় অভিনয় করার জন্য তাঁকে নির্বাচিত করা হয়েছিল, কিন্তু তিনি আঘাতের কারণে অভিনয় করতে পারেননি।
কেভিন ফাইগি
কেভিন ফাইগি (, ; জন্ম জুন ২, ১৯৭৩) হলেন একজন মার্কিন চলচ্চিত্র প্রযোজক যিনি ২০০৭ সাল থেকে মার্ভেল স্টুডিওসের সভাপতি হিসেবে রয়েছেন। চলচ্চিত্রগুলি যা তিনি প্রযোজনা করেছেন তাদের $২২ বিলিয়নের চেয়েও বেশি একটি সংযুক্ত বিশ্বব্যাপী বক্স অফিস আয় আছে। ফাইগি প্রোডিউসার গিল্ড অব অ্যামেরিকার একজন সদস্য। ২০১৯ সালে, তিনি ব্ল্যাক প্যান্থার চলচ্চিত্রটির প্রযোজনার জন্য শ্রেষ্ঠ চলচ্চিত্রের জন্য একাডেমি পুরস্কারে প্রথমবারের জন্য মনোনীত হন। তার দ্বারা প্রযোজিত একটি চলচ্চিত্র, অ্যাভেঞ্জার্স: এন্ডগেম হলো সর্বসময়ের সর্বোচ্চ-আয়কারী চলচ্চিত্র।
প্রাথমিক এবং কর্মজীবন
কেভিন ওয়েস্টফিল্ড, নিউ জার্সি-তে বড় হন, যেখানে তিনি ওয়েস্টফিল্ড উচ্চ বিদ্যালয় থেকে স্নাতক পাস করেন। ১৯৫০-এর দশকে তার নানা একজন টেলিভিশন প্রযোজক ছিলেন, সোপ ওপেরাতে কাজ করতেন যার মধ্যে রয়েছে দ্য গাইডিং লাইট এবং এস দ্য ওয়ার্ল্ড টার্ন্স।
উচ্চ বিদ্যালয়ের পর, ফাইগি ইউনিভার্সিটি অফ সাউথার্ন ক্যালিফর্নিয়া স্কুল অফ সিনেম্যাটিক আর্টসের জন্য আবেদন করেন, তার পছন্দের পরিচালক: জর্জ লুকাস, রন হাওয়ার্ড এবং রবার্ট জেমেকিসের শিক্ষা প্রতিষ্ঠান। তার প্রথম পাঁচটি আবেদন বাতিল করা হয়, কিন্তু তিনি চালিয়ে যান এবং ষষ্ঠবারের জন্য তাকে গ্রহণ করা হয়।
তার পুর্বে করা কাজের মধ্যে রয়েছে ভলকানো এবং ইউ'ভ গট মেইল-এ নির্বাহী প্রযোজক লওরেন শূলার ডোনারের সহায়ক হওয়া।